ไทยพาณิชย์ชี้หุ้นพักฐานเชียร์ซื้อLTF
บลจ.ไทยพาณิชย์ เชียร์นักลงทุนฉวยจังหวะหุ้นพักฐานทยอยซื้อกองทุน LTFRMF ฝั่ง บล.ฟิลลิป แนะยังไม่ต้องรีบ
20 ส.ค. 2554

บลจ.ไทยพาณิชย์ เชียร์นักลงทุนฉวยจังหวะหุ้นพักฐานทยอยซื้อกองทุน LTFRMF ฝั่ง บล.ฟิลลิป แนะยังไม่ต้องรีบ
น.ส.โศภนา เจนบวร รองกรรมการผู้อำนวยการ กลุ่มจัดการลงทุนตราสารทุน บริษัทหลักทรัพย์จัดการกองทุน (บลจ.) ไทยพาณิชย์ กล่าวว่า ในช่วงนี้ที่ตลาดหุ้นปรับตัวลดลงเป็นจังหวะดีที่นักลงทุนจะเข้าไปทยอยซื้อกองทุนรวมหุ้นระยะยาว (LTF) และกองทุนรวมเพื่อการเลี้ยงชีพ (RMF) ที่มีนโยบายลงทุนหุ้น โดยไม่จำเป็นต้องรอให้ถึงสิ้นปี 
ในวันที่ 1 มิ.ย.นี้ บลจ.ไทยพาณิชย์ จะจ่ายเงินปันผลกองทุน LTF ได้แก่ กองทุนเปิดไทยพาณิชย์หุ้นระยะยาวปันผล 70/30 กองทุนเปิดไทยพาณิชย์หุ้นระยะยาวอินเตอร์ และกองทุนเปิดไทยพาณิชย์หุ้นระยะยาวทาร์เก็ต สำหรับผลการดำเนินงานวันที่ 1 ก.ค. 2553-20 พ.ค. 2554 ในอัตรา 0.45, 0.28 และ 0.10 บาทต่อหน่วย ตามลำดับ
นายเอกรัตน์ อภิวัฒนพร ผู้อำนวยการ ฝ่ายการลงทุนต่างประเทศ สายงานการลงทุน บลจ.ยูโอบี (ไทย) เชื่อว่า นักลงทุนต่างชาติที่เคยขายหุ้นไทย เพื่อลดความเสี่ยงทางการเมืองจะกลับเข้ามาลงทุนหลังการเลือกตั้ง ทำให้ดัชนีมีโอกาสขึ้นไปถึง 1,200 จุด ในครึ่งหลังของปี
อย่างไรก็ตาม บริษัทหลักทรัพย์ (บล.) ฟิลลิป (ประเทศไทย) ยังไม่แนะนำให้นักลงทุนเข้าซื้อ LTF ในช่วงนี้ เพราะเชื่อว่าตลาดหุ้นจะผันผวนตลอดทั้งปี แต่อาจจะสับเปลี่ยนมาลงทุนในกองทุนที่มีความเสี่ยงต่ำแทน